**NAVODILA ZA PRIPRAVO POROČILA O PRAKSI**

Obrazec **POTRDILO O ŠTUDIJSKI PRAKSI- PRIJAVA ŠTUDENTA NA PRAKTIČNO USPOSABLJANJE** študentje dobijo v Referatu za študentske zadeve. E- mail: danijela.sinkovec@fa.uni-lj.si

Poročilo o praksi je končni izdelek, ki ga mora študent po opravljeni praksi oddati v natisnjeni obliki koordinatorju prakse

UŠU( doc.dr. Matevž Juvančič ali doc. Primož Hočevar)

MŠU (prof. dr. Alenki Fikfak ali izr.prof. dr. Ilki Čerpes).

**1. POROČILO (DNEVNIK) JE SESTAVLJENO IZ:**

1. uvoda,

2. splošne predstavitve organizacije in opisa poteka študijske prakse,

3. problemske naloge,

4. zaključka,

5. literature in virov,

6. prilog (če obstajajo).

Tema problemske naloge (dnevnik dela) je vezana na zadolžitev oz. spremljanje aktualne problematike na občini oz. v projektivnem biroju. Izpostavljeni problem mora biti aktualen ter uporaben v smislu pridobitve novih znanj in izkušenj za študenta. Naslov mora odražati bistvo vsebine naloge. Poročilo (dnevnik) naj ne obsega več kot 10 strani (brez naslovnice). Del poročila so lahko priloge ali druge vrste slikovno gradivo, po izbiri študenta.

**2. OBLIKOVANJE POROČILA O PRAKSI**

**Vezava:** poročilo o praksi mora biti vezano.

**Format**: pokončen, A4.

**Oštevilčenje strani:** Na naslovni strani poročila oštevilčenje ni izpisano. Druge strani morajo biti oštevilčene zaporedno, od prve do zadnje strani z arabskimi številkami (1, 2, 3 …).

**Naslovna stran:** po vzorcu na naslednji strani navodil (pomembne so vsebinske točke in ne oblikovanje naslovne strani, slednje je prepuščeno študentu). Na naslovni strani mora biti podpis študenta in mentorja iz organizacije (ter žig organizacije).

**3. CITIRANJE**

Dobesedno prevzemanje tujih delov teksta mora avtor dati v narekovaje in ob koncu prevzetega teksta navesti tuje delo na običajen način.

Priporočamo harvardski sistem sklicnih opomb (citiranje). Za ta sistem citiranja je značilno direktno povezovanje citatov z bibliografskimi enotami iz popisa literature na koncu stavka v okroglem oklepaju.

UNIVERZA V LJUBLJANI

FAKULTETA ZA ARHITEKTURO

ŠTUDIJSKA PRAKSA

**Univerzitetni študijski program prve stopnje Urbanizem (UŠU)**

**ali**

**Magistrski študijski program druge stopnje Urbanizem (MŠU)**

**NASLOV PROBLEMSKE NALOGE**

Ime in priimek:

Številka indeksa: x

Kontaktni e-naslov:

Trajanje prakse:

Koordinator na fakulteti:

Organizacija/občina:

Naslov organizacije:

Mentor v organizaciji/na občini:

E-naslov mentorja:

Ljubljana, mesec in leto oddaje poročila